3053 જગ્યાઓ માટેની આ પરીક્ષામાં વિરોધપક્ષના કહેવા મુજબ 10 લાખથી વધારે યુવાનોએ ઉમેદવારી નોંધાવી હતી.

ગૌણ સેવા પસંદગી મંડળ દ્વારા પોતાની વેબસાઇટ પર પરીક્ષા રદ થયાની જાહેરાત કરવામાં આવી છે. 

કુલ 3053 જગ્યાઓ માટે આ પરીક્ષા યોજાવવાની હતી. મહેસૂલ વિભાગના નિયંત્રણ હેઠળની કલેકટર કચેરીઓ માટે કારકુન વર્ગ-3ની કુલ 2824 જગ્યા માટે ભરતી થવાની હતી. 

જ્યારે સચિવાલયના વિભાગો માટે "ઓફિસ આસિસ્ટંટ"ની વર્ગ-3ની 229 જગ્યાઓ માટે ભરતી થવાની હતી.

ઉપમુખ્યમંત્રી નીતિન પટેલે કહ્યું કે, "મારી પાસે આની હાલ કોઈ જાણકારી નથી. આ આખી પ્રક્રિયા સામાન્ય વહીવટી વિભાગ દ્વારા થતી હોય છે અને તે મુખ્યમંત્રી હસ્તકનો વિભાગ છે. સ્વાભાવિક છે કે સરકારમાં કર્મચારીઓ વધુ શિક્ષિત વધુ ભણેલાં-ગણેલાં થાય તેમ કરવા માટે રદ કરી હોય તેમ લાગી રહ્યું છે. તેનું નક્કર કારણ જાણી શકાયું નથી."

બીજી તરફ ગૌણ સેવા પસંદગી મંડળના અધ્યક્ષ અસિત વોરાએ બીબીસી ગુજરાતીના સહયોગી ભાર્ગવ પરીખને કહ્યું કે, "ગઈકાલે સાંજે અમારી પર પત્ર આવ્યો કે આ પરીક્ષા રદ કરવી. હવે બે દિવસ રજા છે માટે સોમવારે જઈને તપાસ કરીશ." 

"એની પાછળ કોઈ ચોક્કસ કારણ હશે અને તે ઉમેદવારોની તરફેણમાં જ હશે. એટલે હવે સરકાર કહે કે આ કારણ હતું એ કરતાં અમને સૂચના આપે તે પ્રમાણે કરવાનું.  

"સરકાર હવે સૂચના આપે કે આ દિવસે પરીક્ષા લેવાની તો અમે લઈશું."

નાયબ મુખ્ય મંત્રી અને અધ્યક્ષ પરીક્ષા રદ થવા પાછળ ઉમેદવારોની તરફેણમાં કારણ ગણાવે છે પંરતુ તે કારણ શું છે તેનો કોઈ ચોક્કસ ફોડ પાડતા નથી.

"પરીક્ષાની તૈયારીને કારણે બે મહિનાથી માતા-પિતાને મળ્યો નથી"

પ્રતીકાત્મક તસવીર

મૂળે રાધનપુરના અને અમદાવાદમાં રહેતાં મુકેશ ભાઈએ બીબીસી ગુજરાતી સાથેની વાતચીતમાં જણાવ્યું હતું, "હું એક દોઢ વર્ષથી તૈયાર કરું છું. બે મહિનાથી બહુ તૈયારી વધારી દીધી હતી અને એને લીધે બે મહિનાથી ઘરે પણ ગયો નથી. માતા-પિતાને પણ મળ્યો નથી." 

"અમદાવાદમાં રહીને પણ તૈયારી કરી રહ્યો છું. કૉન્સ્ટેબલની પરીક્ષામાં ઘણી મહેનત કરી હતી. આ પહેલાં આ પરીક્ષા પણ રદ ગઈ હતી."

2015થી તૈયારી કરી રહેલાં મનોજકુમાર કહે છે, " આ પરીક્ષાઓ કરન્ટ અફૅર્સને ધ્યાનમાં રાખીને લેવામાં આવતી હોવાથી સરકાર પરીક્ષાની તારીખ બદલે ત્યારે નવા પુસ્તકો ખરીદવા પડે જેથી ફરીથી ખર્ચો કરવાનો."

"ગત 11 ઑક્ટોબરે આ પરીક્ષાની જાહેર કરાઈ હતી. વર્ષ થયું પરંતુ હાલ પણ પરીક્ષા લેવાઈ નથી અને તારીખો બદવામાં આવે છે."

બે... \n\nમને ઉપરના લેખ માટે સારું શીર્ષક આપો.
ગુજરાતમાં પરીક્ષા રદ : દસ લાખથી વધુ યુવાનોને સ્પર્શતો આ નિર્ણય કોણે અને શું કામ લીધો?